Grits

Grits (engelsk for gryn) er en amerikansk matrett av indiansk opphav. Det er en form for maisgrynsgrøt som i dag vanligvis spises ved en tyngre frokost med stekt bacon, egg og ristet brød. Iblant anvendes creekindianernes ord sofkee som betegnelse."Sofkey" , Encyclopedia of Oklahoma History & Culture, besøkt 7. januar 2012

Grits kokes med vann og eventuelt salt eller sukker. Normalt kokes de i 15–20 minutter og krever omrøring for å unngå klumper. Det serveres vanligvis med revet ost, smør eller sterk saus og spises til pølse, egg og bacon. Det kan også serveres med godt stekt fisk.

Grits kan stekes til en fast blokk som skjæres i biter og så friteres i fett som vegetabilsk olje, margarin, smør eller baconfett.

Charleston-style grits er grits som kokes i melk i stedet for vann, hvilket gir en mer kremete konsistens.

Opphav
Grits har sitt opphav i indianernes tilberedning av mais. Maiskornene ble malt og silt, og de grovere grynene ble spart til grits.

Tre firedeler av den grits som selges i USA, selges i de amerikanske sydstatene som derfor også kalles gritsbeltet., besøkt 7. januar 2012. I 2002 ble retten kåret til den amerikanske delstaten Georgias offisielle matrett.Georgia Secretary of State, State Prepared Food , besøkt i januar 2012.

Referanser

Kategori:Mat fra USA
Kategori:Korn